शिक्षा विभाग के कर्मचारियों की समस्याओं के निदान के लिए ‘खुला दरबार’ आज
गुड़गांव| जिलाशिक्षा अधिकारी द्वारा शिक्षकों की लंबित शिकायतों की सुनवाई के लिए 30 दिसंबर को खुला दरबार लगाया जाएगा। इस दौरान जिला के चारों ब्लॉकों के बीईओ, लेक्चरर एसोसिएशन, प्रिंसिपल एसोसिएशन और क्लर्क एसोसिएशन को भी आमंत्रित किया गया है। डीईओ डॉ. मनोज कौशिक ने बताया कि शिक्षकों की शिकायतों को लेकर शिक्षा विभाग गंभीर है। शिक्षकों की समस्याओं के निदान के लिए बुधवार सुबह 11 बजे से लघु सचिवालय में दरबार लगाया जाएगा। इस दौरान गुड़गांव ब्लॉक, सोहना, पटौदी और फर्रुखनगर ब्लॉक की बीईओ अपने स्टॉफ के साथ मौके पर मौजूद रहेंगी। डीईओ ने बताया कि इसमें हरियाणा स्कूल लेक्चरर एसोसिएशन, प्रिंसिपल एसोसिएशन, हेड मास्टर संघ, मिनिस्ट्रियल स्टॉफ एसोसिएशन और चतुर्थ वर्ग के संगठन के पदाधिकारियों को भी आमंत्रित किया गया है। सभी शिक्षकों की समस्याओं का समाधान किया जाएगा।
hin_Deva hin_Deva